Şefii Stelei actuale se află în dispută cu gloriile clubului, însă la cel mai aşteptat meci al toamnei pentru gruparea roş-albastră, cu Chelsea în grupele Champions League, conducerea vrea să facă un gest prin care să repare ce a stricat în ultima săptămînă.

Un fost mare fotbalist al clubului, chiar unul dintre cei formaţi de Steaua, Dan Petrescu, va primi o invitaţie oficială să vină marţi seara pe Arena Naţională pentru a fi spectatorul de lux al unui meci care opune cele mai importante echipe de club la care a evoluat.

Dacă va accepta propunerea şi va veni marţi la Bucureşti, Petrescu ar urma să fie prezentat pe stadion chiar înainte de startul partidei, tocmai pentru a fi aclamat atît de cei 50.000 de sfani ai Stelei, cît şi de cei ai lui Chelsea.

6 ani a jucat Dan Petrescu la Steaua, între 1985 şi 1991, cu o pauză de aproape un sezon în care a fost împrumutat la FC Olt

5 ani a evoluat Dan Petrescu la Chelsea, între 1995 şi 2000, perioadă în care a cîştigat Cupa Cupelor şi Supercupa Europei